Kuusamosta Helsinkiin lähtevät lennot starttaavat matkaan Kuusamon lentoasemalta, joka sijaitsee noin kuuden kilometrin päässä kaupungin keskustasta. Holiday Club Kuusamon Tropiikin ja Rukan kylän suunnalta pääsee lentokentälle Pohjolan Matkan bussilla. Bussilipun hinta on lähtöpisteestä riippuen noin 7–10 euroa. Keskustasta Kuusamon lentokentälle pääsee kätevimmin taksilla, sillä suoraa linja-autoyhteyttä keskustasta lentoasemalle ei ole tarjolla.